Disa nubigena is 'n meerjarige plant en geofiet wat tot die genus Disa behoort en is deel van die fynbos. Die plant is inheems aan die Wes-Kaap en kom voor vanaf die Kaapse Skiereiland tot by die Hexrivierberge, naby Worcester, op hoogtes van 1 000 tot 1 800 m. Daar is net twee subpopulasies waarvan een op Tafelberg is. Die subpopulasie het nie geblom na twee brande wat hier voorgekom het nie, die rede is onbekend. Die plant was eers in 1997 ontdek na 'n veldbrand tot vier plante gevind is. Na die brande van die 2000's en 2009 was daar egter geen plante gevind nie. In 2008 is een plant gevind in die Hexrivierberge op 'n hoë hoogte in 'n ontoeganklike gedeelte van die berg. Daar is waarskynlik meer plante in ander ontoeganklike gedeeltes van die berge. Die plant word as seldsaam beskou. http://redlist.sanbi.org/species.php?species=2759-159 http://plantsoftheworldonline.org/taxon/urn:lsid:ipni.org:names:1008785-1